text:
v001500h - blc
                                    udskrift
                                         af
                    sø- & handelsrettens dombog
                                  ____________
den 3. oktober 2002 blev af retten i sagerne
v-15-01
ekko a/s
(advokat henrik holm-nielsen ved
advokatfuldmægtig peter hjalting)
   mod
brandt group norden a/s
blomberg a/s
(advokat preben kønig)
v-16-01
ekko a/s
(advokat henrik holm-nielsen ved
advokatfuldmægtig peter hjalting)
   mod
am hvidevarer a/s
(tidligere asko vølund hvidevarer a/s)
(advokat preben kønig)
v-17-01
ekko a/s
(advokat henrik holm-nielsen ved
advokatfuldmægtig peter hjalting)
                                         - 2 -
    mod
gram a/s
(advokat preben kønig)
afsagt sålydende
                                        d o m:
sagen angår spørgsmålet om sagsøgerne kan kræve erstatning af de sagsøgte på
grund af deres opkrævning af et omkostningstillæg ved levering af hårde hvidevarer i
årene 1998 og 1999 der var i strid med konkurrenceloven.
påstande
sagsøgeren, ekko a/s, har nedlagt følgende påstande:
- sagsøgte, brandt group norden a/s (blomberg a/s), tilpligtes til sagsøgeren at
betale 107.615 kr. eksklusive moms med procesrente fra sagens anlæg den 9. februar
2001 til betaling sker,
- sagsøgte, am hvidevarer a/s (tidligere asko vølund hvidevarer a/s), tilpligtes
til sagsøgeren at betale 66.885 kr. eksklusive moms med procesrente fra sagens an-
læg den 9. februar 2001 til betaling sker,
- sagsøgte, gram a/s tilpligtes til sagsøgeren at betale 61.235 kr. eksklusive moms
med tillæg af procesrente fra sagens anlæg den 9. februar 2001 til betaling sker.
de sagsøgte har påstået frifindelse.
sagens omstændigheder
ekko sælger hårde hvidevarer til elinstallatører og reparatører i danmark.
de sagsøgte er leverandører af hårde hvidevarer.
                                           - 3 -
elbodan a.m.b.a., nu elbodan a/s, er en indkøbsforening. medlemmerne af elbodan
er virksomheder i konceptkæder som eksempelvis lysmesteren, elkøb og service-
ringen der tilsammen udgør elbodan kæden. elbodan fungerer som gennemfakture-
ringsselskab. de sagsøgte fakturerer således elbodan-medlemmernes køb til elbodan
der viderefakturerer til medlemmerne. de enkelte medlemmer af elbodan opnår gen-
nem medlemskabet bonus ved køb af hårde hvidevarer hos de sagsøgte. ifølge § 3 i
elbodans vedtægter kan elbodan tillade ikke-andelshavere at erhverve varer og tje-
nesteydelser fra selskabet. i så fald fastsættes betalingsbetingelserne og øvrige vilkår
af elbodans bestyrelse.
ekko er ikke og har ikke været medlem af elbodan. ekko havde i årene 1998 og
1999 en samhandelsaftale med hvidevareland a/s der er medlem af konceptkæden
elkøb og elbodan. ekkos køb af de sagsøgtes hårde hvidevarer skete gennem hvide-
vareland a/s. de sagsøgte fakturerede sagsøgerens køb til elbodan der viderefaktu-
rerede til hvidevareland a/s der viderefakturerede til ekko.
ekko hed tidligere hvidevareland erhverv a/s, også kaldet cwc hvidevarer. hvi-
devareland erhverv a/s og hvidevareland a/s er ikke koncernforbundne selskaber,
og ejerkredsen er ikke sammenfaldende.
ekko klagede den 16. marts 1998 til konkurrencerådet over at virksomheden efter
ekkos opfattelse blev diskrimineret af en række medlemmer af feha (foreningen af
fabrikanter og importører af elektriske husholdningsapparater), herunder de sagsøg-
te. ekko anførte at medlemmer af feha opkrævede et omkostningstillæg på 100 kr.
pr. leveret enhed af kunder der ikke var medlem af et kædesamarbejde, mens tillæg-
get ikke blev opkrævet af medlemmer af kædesamarbejde.
den 27. oktober 1999 traf konkurrencerådet afgørelse i sagen. konkurrencerådet
udtalte at konkurrencestyrelsens undersøgelser havde vist at ekko var blevet for-
skelsbehandlet som følge af en vedtagelse i feha af et omkostningstillæg, og en
samordnet praksis mellem virksomheder der var medlemmer af feha. den samord-
nede praksis udmøntede sig i at medlemmer af feha opkrævede et omkostningstil-
læg på 100 kr. pr. enhed for transport til anden momsregistreret virksomhed. konkur-
rencerådet konstaterede at den samordnede praksis indebar at to elinstallatører belig-
gende over for hinanden, og hvor den ene var medlem af en kæde med samhandelsaf-
                                          - 4 -
tale mens den anden stod uden for et kædesamarbejde, blev opkrævet forskelligt for
fragt idet den forhandler der stod uden for kædesamarbejde skulle betale 100 kr. i
omkostningstillæg pr. leveret enhed hvorimod den forhandler der stod uden for et
kædesamarbejde, ikke skulle betale omkostningstillægget. konkurrencerådet kon-
kluderede derfor at anvendelsen af det omhandlede omkostningstillæg medførte at
forhandlere uden for et kædesamarbejde og samhandelsaftaler blev stillet ringere i
konkurrencen idet de indklagede virksomheder anvendte ulige vilkår for ydelser af
samme værdi.
konkurrencerådet meddelte feha og de indklagede virksomheder – herunder de tre
sagsøgte – at vedtagelsen og den samordnede praksis om omkostningstillæg for
transport er omfattet af forbuddet i konkurrencelovens § 6, stk. 1 og 3, og § 6, stk. 2,
nr. 4. de sagsøgte blev påbudt omgående at ophæve den samordnede praksis om
omkostningstillæg for transport, ligesom feha blev påbudt at tilbagekalde vedtagel-
sen i feha’s cirkulæreskrivelse af 30. september 1997 om omkostningstillæg for
levering til anden momsregistreret virksomhed.
det er ubestridt at sagsøgeren er pålagt 100 kr. i omkostningstillæg pr. leveret enhed
af de sagsøgtes produkter. sagsøgeren har ikke eget lager hvorfor varerne er leveret
direkte til sagsøgerens kunder der er momsregistrerede virksomheder. sagsøgerens
opgørelser over hvad der er betalt i omkostningstillæg i alt er ubestridt. sagsøgeren
har gennem hvidevareland a/s opnået bonus fra elbodan af disse beløb. størrelsen
af bonussen er uoplyst.
sagsøgerens prislister for 1997, 1998 og 1999 er fremlagt. det fremgår heraf at sag-
søgerens salgspriser er uændrede i disse år. der er fremlagt eksempler på ekkos fak-
turaer til kunder hvoraf fremgår at ekko ikke har opkrævet et omkostningstillæg eller
et beløb svarende hertil af sine kunder.
af grams samhandelsbetingelser for 1978 fremgår: ”alle køle/fryseenheder leveres
franco til deres adresse. ved levering til anden adresse beregnes et leveringsge-
byr på kr. 45,00 pr. enhed, for efterfølgende enheder til samme adresse kr. 35,00 pr.
enhed (excl. udpakning, montering og indbygning).”
                                          - 5 -
af grams samhandelsbetingelser for 1999, 2000 og 2001 fremgår: ”alle kø-
le/fryseenheder leveres franco til deres adresse. ved levering til privat adresse
beregnes et leveringsgebyr på 200 kr. pr. enhed, for efterfølgende enheder til samme
adresse kr. 100,- pr. enhed. (excl. moms, udpakning, montering, og indbygning)”.
ekko har krævet det betalte omkostningstillæg tilbage af de sagsøgte der ikke mener
at der er grundlag for at tilbagebetale ekko disse beløb.
forklaringer
mogens nygaard har forklaret at han er ansat hos elbodan. han var elbodans øko-
nomichef i perioden 1994-2001. han er nu ansat som projektleder i elbodan. elbo-
dans markedsandel inden for hårde hvidevarer i danmark udgør ca. 30 %. ingen af
medlemmerne har over 5 % markedsandel, så ingen kan betegnes som markedsle-
dende. der er ca. 190 medlemmer af indkøbsforeningen. alle medlemmer indgår i
konceptkæder. ekko er ikke og har ikke på noget tidspunkt været medlem af en kon-
ceptkæde hvorfor ekko ikke har mulighed for at blive medlem af elbodan. vidnet er
bekendt med at ekko købte hårde hvidevarer gennem hvidevareland a/s der var
medlem af elkøb og elbodan. der er ikke noget retsforhold mellem elbodan og ek-
ko.
elbodan garanterer over for leverandørerne medlemmernes betaling, og elbodan
fungerer som gennemfaktureringsselskab, men elbodans medlemmer bestiller selv
varerne hos leverandørerne der leverer direkte til medlemmerne. elbodan viderefak-
turerer herefter medlemmernes køb inklusive eventuelle tillæg til de enkelte med-
lemmer. elbodan foretager ingen vurdering af fakturabeløbene. medlemmerne opnår
bonus af fakturabeløbet – herunder eventuelle tillæg.
elbodan havde en samhandelsaftale med de sagsøgte. aftalen blev ikke sendt ud til
medlemmerne.
kurt jensen har forklaret at han er administrerende direktør i hvidevareland a/s.
hvidevareland a/s sælger hårde hvidevarer i sine detailbutikker. hvidevareland a/s
har været medlem af kæden elkøb og elbodan. hvidevareland a/s indgik for ca. 15
år siden et samarbejde med ekko. ekko og hvidevareland a/s indgik samarbejdet
                                          - 6 -
fordi de i et vist omfang kunne få større rabatter ved at foretage deres indkøb sam-
men. vidnet havde givet ekkos direktør ejnar kristiansen fuldmagt til at indkøbe
varer af de sagsøgte på vegne hvidevareland a/s således at fakturaerne kunne sen-
des gennem elbodan. ekko var ikke medlem af elbodan og kunne derfor ikke i eget
navn få sine køb faktureret gennem elbodan. hvidevareland a/s fik fakturaerne på
ekkos køb hos de sagsøgte gennem elbodan. hvidevareland a/s viderefakturerede
herefter til ekko. hvidevareland a/s fakturerede videre til ekko til samme pris som
hvidevareland a/s blev faktureret, men hvidevareland a/s opkrævede et mindre
administrationsgebyr af ekko for viderefaktureringen. vidnet og ejnar kristensen
førte statistik over hvem der købte hvad. hvidevareland a/s fik bonus af elbodan af
de varer ekko havde købt gennem hvidevareland a/s. bonussen blev sendt videre til
ekko. de varer ekko købte af de sagsøgte, blev leveret direkte til ekkos kunder da
ekko ikke havde eget centrallager. de varer hvidevareland a/s købte, blev leveret
til hvidevareland a/s’s lager. i de ganske få tilfælde hvor hvidevareland a/s fik
leveret varer direkte fra leverandøren til private kunder, blev hvidevareland a/s op-
krævet et yderligere beløb for fragt. prisen på fragt var i disse tilfælde fra 100 kr. og
opefter.
ekko er et meget lille selskab der har under 2 % af markedet. ekko kan således på
ingen måde betegnes som markedsledende.
heine rosengren kjærsig har forklaret at han for nogle år siden startede virksom-
heden elnyt, der er en servicevirksomhed inden for elbranchen. elnyt sælger blandt
andet hårde hvidevarer der købes hos ekko. elnyt køber omkring 100 hårde hvideva-
reenheder om året af ekko. de hårde hvidevarer elnyt køber af ekko, leveres på el-
nyts forretningsadresse. ekko har ikke på noget tidspunkt faktureret elnyt 100 kr. pr.
leveret enhed i omkostningsgebyr. ekko var nødt til at følge konkurrenterne der ikke
opkrævede et sådant omkostningsgebyr. hvis ekko ville kræve 100 kr. i omkost-
ningsgebyr, ville elnyt have fundet en anden leverandør. elnyt handler med andre
grossister end ekko. det forekommer at der er fragtgebyr på nogle af leverancerne.
ejnar kristiansen har forklaret at han er medindehaver af og administrerende direk-
tør i ekko. ekko er ikke medlem af en konceptkæde eller indkøbsforening. vidnet
var i 1990 til 1996 ansat i elbodan. han drev samtidig hvidevareland erhverv a/s,
nu ekko. da han var ansat i elbodan, kunne han ikke samtidig være medlem af el-
                                           - 7 -
bodan. han indgik på vegne ekko et samarbejde med kurt jensen fra hvidevareland
a/s. hvidevareland a/s var medlem af elbodan, og selskabet købte hårde hvidevare
gennem elbodan. ekkos køb af hårde hvidevarer gik ligeledes gennem indkøbsfore-
ningen elbodan der fakturerede til hvidevareland a/s der herefter fakturerede ekkos
indkøb til ekko. de varer ekko bestilte af de sagsøgte, blev leveret direkte til ekkos
kunder der alle er momsregistrerede virksomheder. hvidevareland a/s fik sine varer
leveret til sit lager. elbodan udbetalte bonus til hvidevareland a/s. hvidevareland
a/s betalte den del af bonussen der stammede fra ekkos køb gennem hvidevareland
a/s, til ekko.
elbodan forhandlede aftaler med leverandørerne om bonus og markedsføring. vidnet
deltog ikke i forhandlingerne mellem kurt jensen fra hvidevareland a/s og elbodan
i de år vidnet var ansat i elbodan.
de sagsøgte pålagde i årene 1998 og 1999 ekko et omkostningsgebyr på 100 kr. pr.
leveret enhed. det skete i modsætning til de af de sagsøgtes kunder der var medlem
af en forhandlerkæde. ekko har været nødsaget til selv at afholde denne udgift idet
ekko på ingen måde er markedsledende. ekkos markedsandel udgør mindre end 2 %.
ekko havde på grund af den store konkurrence på markedet ikke mulighed for at
viderefakturere udgiften til kunderne. i dag pålægges ekko ikke et fast omkostnings-
tillæg, men betaler for fragten. betalingen for fragt er ens for alle de sagsøgtes kun-
der. leveringen finder sted på ganske samme måde som før konkurrencerådets afgø-
relse.
henning dahl har forklaret at han var administrerende direktør i asko vølund hvi-
devarer a/s fra 1. maj 1989 til 1. maj 2001. asko vølund havde i den periode om-
kring 2,8 % af markedet for store hårde hvidevarer.
asko vølund havde en samarbejdsaftale med logistica der forestod transporten af
asko vølunds varer til kunderne. asko vølund forhandlede årligt en kontrakt med
logistica om den pris asko vølund skulle betale logistica for transporten. asko
vølund afregnede direkte med logistica for transporten.
elbodan er den største kæde i danmark inden for hårde hvidevarer. asko vølund og
elbodan havde aftalt bestemmelser der regulerede prisen for transporten af varerne.
                                          - 8 -
asko vølund har gennem tiderne haft forskellige priser for hvad kunderne skulle
betale for transporten af de købte varer. i 1997 strammede brancheforeningen op på
branchens forskellige priser på fragt, og der blev indført ensartede regler for hvorle-
des transporten skulle afregnes.
i tilfælde hvor en kunde der var medlem af elbodan, bestilte varer hos asko vølund,
blev varen leveret til kundens lager eller forretningsadresse, og fakturaen blev sendt
til elbodan der viderefakturerede til kunden. i sådanne tilfælde skulle kunden ikke
betale omkostningstillæg. tillægget skulle betales hvis varen skulle leveres til en
anden adresse end kundens faste forretningsadresse eller lager. asko vølund gik ind
for at kunderne skulle betale mere end det der blev resultatet af brancheforeningens
opstramning, men da konkurrenterne ikke ville være med til mere end 100 kr. i om-
kostningstillæg, måtte asko vølund følge konkurrenternes politik. asko vølund
krævede herefter 100 kr. i omkostningstillæg i de tilfælde hvor varerne skulle leveres
til en anden adresse end kundens faste forretningsadresse eller lager. omkostningstil-
lægget dækkede ikke asko vølunds faktiske udgifter ved disse transporter.
 herefter kom sagen i konkurrencerådet der afgjorde at omkostningstillægget var i
 strid med konkurrenceloven. i månederne efter konkurrencerådets afgørelse rettede
 asko vølund sine priser til. vølund opkræver fortsat et omkostningstillæg ved leve-
 ring til anden adresse end virksomhedens faste adresse eller lager. virksomheder
 skal betale 100 kr. i omkostningstillæg, og private kunder skal betale 200 kr. i om-
 kostningstillæg. baggrunden for at omkostningstillægget er højere for private, er at
 private oftere ikke er hjemme hvorfor der skal køres flere gange før varen kan leve-
 res. ingen har protesteret over disse omkostningstillæg.
ekko var ikke medlem af elbodan. vidnet er bekendt med at ekko købte varer af
asko vølund gennem hvidevareland a/s der var medlem af elbodan.
alex bangsgaard har forklaret at han var salgschef i gram fra 1973 til 1998 hvor
han gik på pension. de detailhandlende er stort set alle medlem af en kæde der tillige
fungerer som en indkøbsforening. der er mellem 10 og 12 indkøbsforeninger i dan-
mark. elbodan der har en betydelig omsætning, er en af disse indkøbskæder. vidnet
deltog under sin ansættelse hos gram sammen med markedstingschefen i de årlige
forhandlinger med indkøbsforeningerne om størrelsen af bonussen. priserne lå fast
                                           - 9 -
og var således ikke til forhandling. det er omsætningens størrelse der er afgørende
for hvilken bonus der kan opnås. gram indgik udelukkende bonusaftaler med kæder.
grams kunder skulle ikke betale for fragt i tilfælde hvor varerne skulle leveres til
kundens adresse eller lager. i de tilfælde hvor varerne skulle leveres til en anden
adresse end kundens faste adresse eller lager, pålagde gram kunden et omkostnings-
tillæg. omkostningstillægget var i 1998 og 1999 100 kr. pr. enhed. omkostningstil-
lægget var ens for alle kunder. omkostningstillæggene afspejlede grams reelle ud-
gifter til dsb der på vegne gram forestod transporten til afvigende adresser. gram
havde udelukkende momsregistrerede kunder. det skete ganske få gange at en af
grams kunder skulle have leveret varer til en privat adresse. det gav altid nogle
ekstraomkostninger at levere til private adresser, og gram havde takster for levering
til private adresser, men vidnet erindrer ikke nærmere om disse takster.
arne kay har forklaret at han i 1968 blev salgschef hos blomberg hvilket han var
frem til 2000 hvor han blev pensioneret. 80 % af blombergs salg var til kunder der
var medlem af konceptkæder. foreningen elbodan stod i 1998 og 1999 for omkring
10 % af blombergs omsætning.
vidnet forhandlede samhandelsbetingelserne med blombergs kunder som fortrinsvis
var forhandlerkæder. blomberg har altid haft et omkostningstillæg for levering til
private kunder.
ved levering til erhvervsdrivende afhang et eventuelt tillæg af hvad parterne havde
forhandlet sig frem til. hvidevareland a/s der var medlem af elkøb og indkøbsfore-
ningen elbodan, bestilte varer direkte hos blomberg. fakturaen blev sendt til elbo-
dan der viderefakturerede til hvidevareland a/s. hvidevareland a/s blev ikke pålagt
noget omkostningstillæg hvis varerne skulle leveres til virksomhedens lager. hvis
der skulle leveres til andre adresser, blev hvidevareland a/s pålagt et omkostnings-
tillæg. det skyldes at det er dyrere at levere til forskellige adresser. det var alminde-
ligt kendt i branchen at ekkos køb af hårde hvidevarer hos de sagsøgte foregik gen-
nem hvidevareland a/s der var medlem af elkøb og elbodan.
vidnet er bekendt med konkurrencerådets afgørelse. efter afgørelsen lavede blom-
berg en kalkulation der afveg en smule fra de tidligere beregninger af omkostninger-
                                           - 10 -
ne. blomberg fastsatte herefter et nyt omkostningsgebyr ud fra den ændrede kalkula-
tion. det nye gebyr blev meddelt kunder og så vidt vidnet erindrer også konkurren-
cerådet.
procedure
sagsøgeren har gjort gældende at de sagsøgte ved en samordnet praksis i strid med
konkurrenceloven har opkrævet ekko et omkostningstillæg på 100 kr. pr. leveret
enhed. tillægget der ikke var omkostningsbestemt, blev opkrævet i strid med kon-
kurrenceloven idet sagsøgeren alene blev pålagt omkostningstillægget fordi sagsøge-
ren ikke var medlem af en forhandlerkæde. de af de sagsøgtes kunder der var med-
lem af en forhandlerkæde blev ikke opkrævet beløbet. de sagsøgte gjorde ved den
samordnede praksis i strid med konkurrenceloven forskel på kunder i detailleddet.
det er fastslået af konkurrencerådet. de sagsøgte har ved den uretmæssige opkræv-
ning af omkostningstillægget handlet ansvarspådragende, og sagsøgeren er derfor
berettiget til erstatning efter dansk rets almindelige regler om erstatning uden for
kontrakt.
sagsøgeren har lidt et tab svarende til de opkrævede omkostningstillæg således som
opgjort af sagsøgeren. sagsøgeren har ikke overført tillægget til sine kunder. det
havde ekko ikke mulighed for på grund af den hårde konkurrence.
sagsøgeren bestilte varer direkte af de sagsøgte der leverede til sagsøgerens kunder.
der er således et retsforhold mellem sagsøgeren og de sagsøgte. elbodan var ikke
kunde i relation til de sagsøgte. hertil kommer at de sagsøgte ikke lovligt kunne afta-
le et sådant omkostningstillæg med elbodan.
det er uden betydning at de sagsøgte har sendt fakturaerne på de af sagsøgeren be-
stilte varer til elbodan der viderefakturerede til hvidevareland a/s der viderefakture-
rede til ekko. elbodan og hvidevareland a/s har alene foretaget en gennemfakture-
ring. de sagsøgte var bekendt med at sagsøgeren var den egentlige aftager af deres
varer, og den der kom til at betale for det ulovlige tillæg.
de sagsøgte har gjort gældende at sagsøgeren ikke har noget krav mod de sagsøgte.
de sagsøgte har indgået samarbejdsaftale med elbodan. sagsøgeren har ikke indgået
                                         - 11 -
købsaftaler med de sagsøgte. de sagsøgte fakturerede produkterne til elbodan til de
priser og leveringsbetingelser de sagsøgte og elbodan havde aftalt. det opkrævede
omkostningstillæg var aftalt med elbodan. sagsøgeren er ikke og har ikke været
medlem af elbodan. sagsøgeren havde et samarbejde med hvidevareland a/s der er
medlem af elbodan. de sagsøgte sendte fakturaerne til elbodan der viderefakturere-
de beløbene til hvidevareland a/s. de sagsøgte har således ikke et retsforhold til
sagsøgeren.
sagsøgeren opnåede gennem hvidevareland a/s’s medlemskab af elbodan samme
priser og rabatter som hvidevareland a/s kunne opnå i kraft af sit medlemskab hos
elbodan. sagsøgeren har herudover gennem hvidevareland a/s fået bonus af det
opkrævede omkostningstillæg. det er ikke godtgjort at sagsøgeren ikke har videre-
faktureret omkostningstillægget til sine kunder. sagsøgeren har på ingen måde do-
kumenteret at de sagsøgte har påført sagsøgeren et tab.
det fakturerede omkostningstillæg er ikke omfattet af konkurrencerådets afgørelse
af 27. oktober 1999 idet omkostningstillægget er bestemt af de faktiske omkostninger
som de sagsøgte har haft ved levering til forskellige adresser. tillægget pålægges alle
de sagsøgtes kunder der ønsker varer leveret til anden adresse end kundernes faste
adresse. dette gælder uanset om kunderne er medlemmer af en kæde eller ikke. kon-
kurrencerådets afgørelse kan således på ingen måde føre til en domfældelse i denne
sag.
rettens bemærkninger
retten lægger efter bevisførelsen til grund at sagsøgeren bestilte varerne direkte hos
de sagsøgte, og at de sagsøgte var bekendt med at ekko var den egentlige køber uag-
tet at salget skete til hvidevareland a/s gennem elbodan. et krav fra sagsøgeren om
erstatning for retsstridige overpriser kan derfor rettes mod de sagsøgte.
det er ubestridt at sagsøgeren er blevet opkrævet et omkostningstillæg på 100 kr. pr.
leveret enhed af de sagsøgtes varer. efter bevisførelsen er det godtgjort at de sagsøg-
te efter en samordnet praksis alene har opkrævet omkostningstillægget af momsregi-
strerede kunder der ikke deltog i et kædesamarbejde. da det ikke er godtgjort at til-
lægget afspejler de sagsøgtes omkostninger, og da tillægget efter en samordnet prak-
                                           - 12 -
sis alene er pålagt kunder der ikke var medlem af en kæde, er de sagsøgtes tillæg som
anført af konkurrencerådet i strid med konkurrenceloven. da de sagsøgte har handlet
ansvarspådragende ved uretmæssigt at have opkrævet sagsøgeren tillægget på 100 kr.
pr. leveret enhed, skal de erstatte sagsøgerens tab som følge af deres opkrævning af
tillægget.
sagsøgeren har godtgjort at omkostningstillægget ikke er væltet over på sagsøgerens
kunder. retten lægger ved fastsættelsen af erstatningsbeløbene sagsøgerens tabsop-
gørelser til grund idet retten ser bort fra at sagsøgeren har modtaget bonus af om-
kostningstillægget da størrelsen af bonussen, der er de sagsøgte bekendt, må antages
at være beskeden.
                                    thi kendes for ret
brandt group norden a/s (blomberg a/s) skal inden 14 dage betale 107.615 kr. med
tillæg af procesrente fra den 9. februar 2001 og 16.000 kr. i sagsomkostninger til
ekko a/s.
am hvidevarer a/s (tidligere asko vølund hvidevarer a/s) skal inden 14 dage
betale 66.885 kr. med tillæg af procesrente fra den 9. februar 2001 og 10.000 kr. i
sagsomkostninger til ekko a/s.
gram a/s skal inden 14 dage betale 61.235 kr. med tillæg af procesrente fra den 9.
februar 2001 og 9.000 kr. i sagsomkostninger til ekko a/s.
                                       jens feilberg
klaus stampe tønnes pedersen                                              allan suhrke
                             - 13 -
udskriftens rigtighed bekræftes. sø- & handelsrettens kontor, den
                              p.j.v.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark


text:
- nms
                                         udskrift
                                              af
                          sø- & handelsrettens dombog
                                        ____________
                                           dom
afsagt den 18. april 2018.
h-90-16
                                   deltys s.r.l.
                                   (advokat maria fontanet)
                                   mod
                                   1) scotialight aps under frivillig likvidation
                                   2) steven robert scott
                                   3) eivind kierulf aas
                                   4) morten krath
                                   5) gorm wilhelm teichert
                                   6) studio steven scott aps
                                   (alle ved advokat rasmus schmidt)
sagens baggrund og parternes påstande
sagen, der blev anlagt den 14. oktober 2016, angår om deltys s.r.l (herefter deltys) har et til-
godehavende hos scotialight aps under frivillig likvidation (herefter scotialight), og om
steven robert scott, eivind kierulf aas, morten krath, gorm wilhelm teichert og studio
                                                    -2-
steven scott aps har handlet erstatningspådragende navnlig ved at overføre alle aktiviteter
fra scotialight til et nyoprettet aktieselskab og ved at lade scotialight træde i frivillig likvida-
tion.
deltys har under sagen principalt nedlagt påstand om, at de sagsøgte solidarisk til deltys
s.r.l. skal betale 208.200 eur med procesrente fra sagens anlæg, subsidiært at de sagsøgte so-
lidarisk skal betale et efter sø- og handelsrettens skøn fastsat beløb med procesrente fra sa-
gens anlæg.
scotialight har påstået afvisning, subsidiært frifindelse.
steven robert scott, eivind kierulf aas, morten krath, gorm wilhelm teichert og studio steven
scott aps har påstået frifindelse.
oplysningerne i sagen
den 21. november 2012 blev scotialight, der specialiserede sig indenfor belysning og strøm-
forsyningsløsninger, stiftet af studio steven scott aps med apportindskud på 80.000 kr. sel-
skabets direktion bestod af alexander schuch og steven robert scott. sidstnævnte var lige-
ledes medlem af bestyrelsen, hvor også morten krath og eivind kierulf aas var medlemmer.
den 30. juli 2013 indgik scotialight og deltys en aftale om, at deltys mod et apportindskud
for en samlet værdi af 161.000 eur erhvervede 29,94 % af kapitalandelen i scotialight.
statsautoriseret revisor leif tomasson udarbejdede i forbindelse med apportindskuddet en
vurderingsindberetning af 19. juni 2013, hvoraf fremgår:
        ”…
        vurderingsberetningen udarbejdes i forbindelse med kapitalforhøjelse i scotialight aps,
        hvor kapitalforhøjelsen tilvejebringes ved indskud af andre formuegoder end kontanter
        med virkning fra 1. juli 2013.
        aktiverne indskydes på vilkår, der er fastsat mellem scotialight aps og enrico arduino.
        bestyrelsen i scotialight aps har ansvaret for, at den ansatte værdi af de indskudte akti-
                                                    -3-
      ver mindst svarer til det aftalte vederlag, herunder den pålydende værdi af de anparter
      der udstedes med tillæg af eventuel overkurs. bestyrelsen i scotialight aps har erklæret
      sig herom i tilknytning til forhøjelsesbeslutningen.
      …
      beskrivelse af de indskudte aktiver
      enrico arduino indskyder ingeniør tegninger, programmeringer samt plan for produkti-
      onsoptimering for en samlet værdi på 161.000 eur eller 1.200.000 dkk.
      indskuddet omfatter tillige 2 stk. prototyper på master for en værdi på 8.000 eur eller
      60.000 dkk.
      det aftalte vederlag
      nettoaktiverne, der overdrages ved kapitalforhøjelsen, udgør i alt 1.260.000 kr. som ve-
      derlag for indskuddet modtages anparter nominelt 37.475 til kurs 33,62, svarende til en
      overkurs på 1.222.525 kr.
      …
      konklusion
      det er vores opfattelse, at værdien af de indskudte aktiver mindst svarer til det aftalte
      vederlag på 1.260.000 kr., herunder den pålydende værdi 37.475 kr. af de aktiver, der skal
      udstedes i forbindelse med kapitalforhøjelsen, med tillæg af overkurs 1.222.525 kr.
      …”
den 30. juli 2013 indgik scotialight desuden en konsulentaftale med deltys, hvorefter direk-
tøren i deltys, enrico arduino, med virkning fra 1. juni 2013 blev antaget som konsulent for
scotialight. af aftalen fremgår blandt andet:
      ”…
      1.     terms of agreement
      1.1    this agreement takes effect on june 1 2013 and shall remain in force until termi-
             nated, see clause 7.
      2.     consultancy services
      2.1    the principal services of the consultant consist in chief executive director and
             chief technical officer (hereinafter referred to as the ”services”). the services
             shall be provided by the consultant personally, unless otherwise agreed in writing
             between the parties.
      …
      4.     fee
      4.1    monthly fee is eur 6,000 for 2013 end eur 10,000 for 2014 excluding vat.
      …
      5.     costs and benefits
      …
      5.2    at the end of the month, the consultant submits an invoice to the company and
             encloses a statement regarding costs for travel, hotels, and expenses.
                                                  -4-
       …
       9.    termination
       9.1   this agreement is subject to twelve months’ written notice by the parties to the
             end of a month.
       9.2   in the event of a material breach of this agreement by either party, the non-
             defaulting party may terminate the agreement without notice
       …”
ligeledes den 30. juli 2013 blev der indgået en royaltyaftale mellem studio steven scott aps
og scotialight vedrørende brug af designs til lysmaster.
kapitalforhøjelsen blev registreret hos erhvervs- og selskabsstyrelsen den 11. august 2013,
hvor der tillige blev registreret, at alexander schuch og steven robert scott pr. den 30. juli
2013 var udtrådt af direktionen, og at enrico arduino samme dag var indtrådt som direktør
og som medlem af bestyrelsen.
den 29. august 2013 indgik scotialight en kontrakt med bahri & mazroei trading co. (heref-
ter bmtc) om levering af 263 lysmaster drevet af sollys til abu dhabi til en købesum af
549.407 eur.
den 6. oktober 2013 bekræftede scotialights advokat thomas weitemeyer over for deltys, at
deltys havde erhvervet 28,08 % af kapitalandelene i scotialight.
den 2. maj 2014 blev der afholdt bestyrelsesmøde i scotialight og dagen efter ophørte samar-
bejdet mellem scotialight og enrico arduino.
deltys sendte i forlængelse af samarbejdets ophør fakturaer, dateret henholdsvis den 21. fe-
bruar 2014 og 11. april 2014, til scotialight. fakturaerne vedrørte refundering af deltys udgif-
ter i forbindelse med samarbejdet med scotialight.
den 14. maj 2014 gav enrico arduino advokat cristiano rossi fuldmagt til at repræsentere
deltys i generalforsamlingerne i scotialight.
                                                   -5-
af brev af 21. maj 2014 fra advokat thomas weitemeyer på vegne af scotialight til advokat
cristiano rossi fremgår blandt andet:
      ”…
      i have been informed that enrico arduino and deltys srl. have never made the non-cash
      contribution required according to the final agreement of 30 july 2013 entered into be-
      tween deltys srl., steven scott studio aps and the company. consequently, the final
      agreement and the contemplated transfer of shares have been annulled and deltys srl. is
      hereby requested to immediately return any and all shares registered in the name of del-
      tys srl and/or enrico arduino in the company to the company.
      further to this i have been informed that enrico arduino is in material breach of the con-
      sultancy agreement of 30 july 2013, among others i) by entering into agreements in italy
      without authority to do so, ii) by signing agreements against the articles of association
      and by removing property of the company, including intellectual property rights, iii) by
      not completing the engineering of the mast as agreed upon, iv) by not optimizing the
      production process, v) by not integrating the controls in the mast, vi) by not completing
      the mast and lamp arm and vii) by not establishing the cost price.
      …
      notwithstanding anything above, in order to have this matter solved amicably and effec-
      tively my client is, without any prejudice, willing to settle this matter provided that enri-
      co arduino and deltys srl. immediately transfer the shares in the company to the com-
      pany.
      …”
den 10. juni 2014 blev der afholdt ordinær generalforsamling i scotialight. af referatet frem-
går, at enrico arduino inden generalforsamlingen havde anmodet om at udtræde af besty-
relsen, og at han som følge heraf ikke var en del af bestyrelsen på tidspunktet for generalfor-
samlingen.
den 11. juli 2014 offentliggjorde scotialight på sin hjemmeside, at selskabet havde indgået en
stor ordre, der vedrørte levering af 138 lysmaster til durrat arriyadh-projektet i riyadh og to
lysmaster til dallah albaraka hq i jeddah.
i sensommeren 2014 besluttede scotialight at overføre sine aktiviteter til et nyt selskab. over-
førslen skete vederlagsfrit og blev gennemført med virkning fra 1. september 2014.
                                                     -6-
den 5. september 2014 blev selskabet scotia a/s stiftet af studio steven scott aps og luxwi-
se aps med en selskabskapital på 500.000 kr.
statsautoriseret revisor leif tomasson udarbejde samme dato en vurderingsberetning, hvor-
af fremgår, at studio steven scott aps har tegnet 370.000 kr. af selskabskapitalen ved apport-
indskud i form af immaterielle rettigheder, mens luxwise aps kontant har indskudt 130.000
kr. selskabets direktør var gorm wilhelm teichert, der tillige var bestyrelsesmedlem i sel-
skabet. den øvrige bestyrelse bestod af steven robert scott, eivind kierulf og morten krath.
af brev af 19. december 2014 fra advokat cristiano rossi til advokat thomas weitemeyer,
fremgår blandt andet:
      ”…
      according to the webpage www.scotialight.com the new company was founded as a re-
      structuring, and is working on exactly the same field as scotialight aps.
      …
      this saudi contract belongs to scotialight aps, where my client owns 28.08 % of the
      shares, as you have stated yourself in your letter of october 6th, 2013, of which i enclose a
      copy. in fact, the saudi contract is dated two months before the formation of scotia a/s,
      and could therefore in no way belong to scotia a/s.
      my client’s non-cash contribution of dkk 1.260.000 (around eur 169.000) according to
      the documents prepared by you, and confirmed by the independent auditor’s evaluation
      report, is an essential asset for scotialight aps, which is strangely not activated at all in
      the balance of scotialight aps.
      my client therefore believes that this asset, with a value documented also by yourself, has
      been transferred free of charge to the new company belonging to your client, scotia a/s,
      while scotialight aps, where my client is an important shareholder, has been deprived
      from its funds.
      my client has never as a shareholder of scotialight aps accepted any transfer neither of
      the key business of scotialight aps, nor of the important assets provided by my client.
      my client therefore fears that a general meeting has been held in scotialight aps regard-
      ing this crucial issue, without my client having even been convened to the general meet-
      ing.
      …”
                                                      -7-
deltys fremsatte samtidigt krav på betaling af konsulenthonorar, honorar i en opsigelsespe-
riode på 12 måneder og betaling af allerede erlagte udgifter, i alt et erstatningsbeløb på
208.220 eur.
den 14. september 2015 trådte scotialight aps i frivillig likvidation.
tre måneder senere, den 14. december 2015, anmeldte deltys nye advokat p.r. meurs-
gerken et krav på 208.200 eur over for likvidator i scotialight, steven robert scott. det blev
desuden gjort gældende, at beslutninger truffet på generalforsamlingerne af 3. august 2014,
1. april 2015 og 14. september 2015 var ugyldige, henset til at advokat cristiano rossi, der
ved fuldmagt fungerede som stedfortræder for deltys, ikke var indkaldt til de pågældende
generalforsamlinger.
den 21. december 2015 afviste advokat thomas weitemeyer på vegne af steven robert scott
og under henvisning til deltys anmeldelse af 14. december 2015 kravet over for advokat p.r.
meurs-gerken.
den 4. juni 2016 sendte deltys en samlet faktura angående tilgodehavende honorar for kon-
sulentarbejde for perioden juli til december 2013 og januar til april 2014.
af brev af 21. februar 2017 fra revisor leif tomasson til advokat rasmus schmidt fremgår
blandt andet:
      ”…
      scotialight aps / scotia a/s
      vi er revisor for scotialight aps og var frem til 26. august 2016 revisor for scotia a/s. for
      begge selskaber blev vi valgt som revisorer ved stiftelsen af selskaberne.
      i forbindelse med, at dele af investorkredsen i scotialight aps vurderede, at der var be-
      hov for tilførsel af yderligere likviditet til afslutning af eksisterende projekter, blev det i
      eftersommeren 2014 besluttet at overføre aktiviteten i scotialight aps til det nystiftede
      selskab, scotia a/s. overførslen blev gennemført med virkning fra 1/9 2014.
      ved overførslen overtog scotia a/s alle aktiver og alle forpligtelser til at gennemføre de
      eksisterende projekter fra scotialight aps. der blev ikke ydet et kontant vederlag.
                                                   -8-
      baggrunden for at der ikke blev ydet et kontant vederlag var, som vi blev orienteret, at
      indtjeningen på de igangværende projekter ikke dækkede omkostningen ved færdiggø-
      relsen og leveringen af projekterne, herunder en normal aflønning af det arbejde, som
      selskabsdeltagerne udførte for selskabet.
      denne vurdering var vi enige i.
      ser man på udviklingen i selskaberne viser det følgende hovedtal:
      efter administrative omkostninger, herunder normal aflønning af selskabsdeltagerne for
      det arbejde de udførte for selskabet samt afskrivninger ville resultaterne set hen over pe-
      rioden udvise ikke ubetydelige underskud.
      det skal hertil bemærkes, at steven scott og alexander schcuch alene fakturerede hver
      6.000 euro vedr. januar 2014 til scotialight aps. derudover modtog alexander schuch
      yderligere 6.000 euro i juni 2014. al øvrig arbejdsindsats som blev leveret af selskabsdel-
      tagerne blev — med undtagelse af deltys, som i 2014 fakturerede i alt 21.000 euro - ikke
      belastet selskaberne.
      vi er derfor enige i ledelsens vurdering i, at omkostningerne ved færdiggørelsen af de
      igangværende projekter, specielt den store leverance til octoenergy / dallah for techno-
      logy & alternative energy co ltd af scotia sun mast wp5-600-s3, efter indregning af
      administrative omkostninger og normal aflønning af selskabsdeltagerne, i realiteten
      oversteg faktureringen på projektet.
      …”
forklaringer
der er under sagen afgivet forklaring af enrico arduino, steven robert scott, gorm wilhelm
teichert, morten krath, eivind kierulf aas, lino ferla og leif tomasson.
direktør i deltys, enrico arduino, har forklaret blandt andet, at han er uddannet elektroin-
geniør fra milanos polytekniske universitet i 1976 og har en master in business administra-
tion. han har de sidste 30 år været entreprenør, og har siden i 2006-2007 efter at have solgt
sin virksomhed været interesseret i bæredygtig energi.
                                               -9-
han var fra slutningen af 2010 involveret i scotia a/s, der ligesom scotialight udviklede sol-
drevne lysmaster. han kender steven robert scott her fra. der blev indskudt millioner af eu-
ros i selskabet, men finansieringen var ikke tilstrækkelig. i slutningen af 2012 gik selskabet
konkurs. steven robert scott købte aktiverne af konkursboet og stiftede gennem sit holding-
selskab scotialight.
i starten af 2013 spurgte steven robert scott, om han ville være teknisk direktør i scotialight.
det ville han gerne. han var interesseret i at få udbytte af det, som han allerede havde inve-
steret i forbindelse med sin involvering i scotia a/s, men han var ikke interesseret i at arbej-
de gratis. løsningen blev, at han blev medejer af scotialight, og at der samtidig blev indgået
en konsulentaftale med selskabet.
han indskød ingeniørtegninger, programmeringer og en plan for produktoptimering, som
han skulle. ingeniørtegningerne bestod af blue-prints, der blev fremsendt til produktionen,
mens programmeringerne er en del af lysmasternes kontrolsystem. planerne for optimering
blev korrigeret og udarbejdet løbende i et excel ark. det hele blev overført til steven robert
scott via usb-stik.
der blev holdt opstartsmøde i scotialight i marts 2013 og i juni 2013 havde selskabet to pro-
totyper med ny teknologi klar til en messe i milano. der blev herefter afholdt salgsmøder og
i slutningen af august 2013 fik selskabet sin første ordre på 263 lysmaster, der skulle leveres
til abu dhabi. ordren gav selskabet et tiltrængt likviditetstilskud, idet abu dhabi forudbe-
talte for en del af ordren. den indkomne kapital blev anvendt til at finansiere produktionen
af lysmasterne, og der blev betalt en måneds honorar til steven robert scott, alexander
schuch og ham selv.
selskabet havde to en halv måned til at masseproducere masterne. masterne blev konstrue-
ret af top glass med hjælp fra alfonso branca. leveringerne skete i containere. i november
2013 forlod den første container top glass og blev sendt til abu dhabi. de sidste lysmaster
blev sendt i februar 2014. lysmasterne befandt sig i abu dhabis ørken i uger eller måneder
på grund af manglede tilladelse til at rejse masterne på øen yas.
                                                - 10 -
indtjeningen fra den første ordre dækkede alene scotialights omkostninger og var ikke til-
strækkeligt til, at selskabet kunne overleve. prisen på lysmasterne var meget lav, men det
skyldtes, at scotialight ville sikre sig adgang til det lukrative saudi arabiske marked.
i marts 2014 deltog han i et større antal messer og konferencer med steven robert scott, bl.a.
i frankfurt, hvor scotialight markedsførte lysmasterne. hans omkostninger i forbindelse
med messerne og konferencerne fremgår af nogle af de fremlagte fakturaer og udgør en del
af betalingspåstanden. han arbejdede mere end fuld tid på projektet. messen i frankfurt re-
sulterede blandt andet i en kontakt til det schweiziske selskab le clanche, som var interesse-
ret i teknologien. le clanche udvikler litiumbatterier og kunne være interessante samar-
bejdspartner i forbindelse med udvikling af en stand-alone lysmast. le clanche havde den
nødvendige teknologi og økonomiske kapital, idet selskabet var ejet af en stor investerings-
fond. steven robert scott var begejstret for, at selskabet var interesseret i at investere i scoti-
alight.
der blev afholdt bestyrelsesmøde i scotialight den 2. maj 2014, hvor alle medlemmer var til
stede. han var bekymret for selskabet. han var ikke enig i steven robert scotts angivelse af,
at selskabet var 6 mio. eur værd. han påpegede, at selskabet ikke havde tilstrækkelige li-
kvide midler, at han ikke havde fået honorar for sit udførte arbejde, og at han kunne ikke
fortsætte med at arbejde uden betaling. selskabet overlevede alene, fordi man havde venner
og forbindelser i forretningsverdenen, og fordi der ikke blev udbetalt honorar/løn. der var
derfor et meget stort behov for investorer, idet pengene for levering af de 263 lysmaster til
abu dhabi var blevet anvendt til betaling af leverandører og til produktionsomkostninger.
om aftenen den 2. maj 2014 modtog han en e-mail fra steven robert scott, som var utilfreds
med den tone, han havde anlagt på bestyrelsesmødet. steven robert scott mente, at han
havde bekymret de andre medlemmer af generalforsamlingen unødigt. e-mailkorrespondan-
cen fortsatte om morgenen den 3. maj 2014, hvor steven robert scott spurgte, om han var
parat til at indskyde kapital i selskabet. det ønskede han ikke. steven robert scott meddelte
                                                 - 11 -
herefter, at han var fyret. der blev ikke i forbindelse med fyringen kommenteret på kvalite-
ten af hans arbejde, eller at han skulle have misligholdt konsulentaftalen.
han blev efter maj 2014 opmærksom på, at der gik rygter om, at han havde stjålet teknologi
og ingeniørtegninger fra scotialight. han afholdt af hensyn til sit renommé to møder med
forretningsforbindelser, heriblandt solarone, hvor han forklarede de nærmere omstændig-
heder omkring fyringen i scotialight, herunder at han ikke havde stjålet teknologien.
han var ikke i kontakt med top glass efter hans udtræden af scotialight. forholdet mellem
scotialight og top glass var på daværende tidspunkt nogenlunde, idet top glass havde
modtaget betaling for stort set alle udførte arbejdsopgaver.
han fremsendte efter ophøret af samarbejdet med scotialight fakturaer på udgifter, som han
havde afholdt i forbindelse med diverse messer. han havde haft et håb om at redde selska-
bet, og havde derfor ikke anmodet om betaling tidligere. han var bekendt med, at selskabet
hverken kunne betale hans honorar eller refundere allerede erlagte udgifter.
han ved ikke, hvorfor hverken hans apportindskud eller konsulenthonorar ikke fremgår af
årsrapporten. det er korrekt, at han har underskrevet årsrapporten, men han gennemgik ik-
ke årsrapporten forinden. han fandt ikke anledning hertil, da advokaten havde gennemgået
den.
steven robert scott, har forklaret blandt andet, at han er direktør i og ejer af studio steven
scott aps. han har arbejdet som designer og teknisk konstruktør indenfor teaterverdenen i
mange år, hvor han har udarbejdet adskillige forskellige lyskonstruktioner. scotia a/s, der
var hans første selskab, gik konkurs, og han købte teknologien af konkursboet. han tog her-
efter kontakt til alexander schuch og enrico arduino med henblik på opstart af det scoti-
alight, som sagen omhandler.
                                                  - 12 -
det var hensigten, at deltys skulle være kapitalejer i scotialight, men deltys leverede aldrig
det aftalte apportindskud. der var ikke likvide midler til at betale honorar til hverken ham
eller enrico arduino.
top glass samlede masterne og sendte dem fra italien. det var enrico arduino, der havde
den daglige kontakt med top glass. i maj 2014 var forholdet mellem scotialight og top
glass meget anspændt. top glass ville først afsende de sidste master, når de havde modtaget
70.000 eur. det var nødvendigt for scotialight at få afsendt de sidste containere med lysma-
ster; manglende rettidig levering ville medføre, at man ikke modtog den sidste betaling på
abu dhabi projektet. enrico arduino var ikke interesseret i at indgå i dialog med top glass
og forsøge at redde samarbejdet. enrico arduino meddelte, at han ikke ville mere.
det er korrekt, at han fyrede enrico arduino, men det var efter, at enrico arduino selv hav-
de valgt at gå. han havde to møder i milano i maj 2014 med enrico arduino, hvor han
spurgte, om enrico arduino fortsat ønskede at være en del af scotialight, og om han var inte-
resseret i at indskyde kapital i selskabet. det var enrico arduino ikke.
selskabet havde ikke midler til at betale enrico arduinos fakturaer. den 10. juni 2014 blev
der afholdt generalforsamling i scotialight. enrico arduino blev ikke indkaldt, da han ikke
var kapitalejer i selskabet. alexander schuch valgte at forlade selskabet en uge efter enrico
arduino. han kunne ikke drive selskabet alene og havde behov for investorer. de investorer,
der udviste interesse for projektet, var ikke interesseret i at indskyde kapital i det allerede
eksisterende selskab, hvilket var årsagen til, at scotia a/s blev oprettet.
scotia a/s overtog færdiggørelsen af abu dhabi-kontrakten. der var tale om et tabsgivende
projekt, som scotia a/s overtog. scotia var på trods heraf interesseret i at overtage projektet,
da det var vigtigt med et godt forhold til køber. den 14. september 2015 traf kapitalejerne be-
slutning om, at scotialight trådte i frivillig likvidation.
solarone var ikke en del af abu dhabi-kontrakten, men relaterede sig til scotia a/s’ saudi
arabien-kontrakt. solarone kunne tilbyde et kontrolsystem til videreudviklingen af lysma-
                                                 - 13 -
sterne. de lysmaster, der blev solgt igennem scotia a/s, var ikke identiske med dem i scoti-
alight. der var tale om et fornyet teknologisk design af den lysmast scotialight havde an-
vendt. det var i realiteten et nyt produkt.
gorm wilhelm teichert, har forklaret blandt andet, at han er belysningsteknologiekspert.
han var i en kort periode direktør i scotialight, hvor hans primære arbejdsopgave var at ud-
arbejde en redningsplan for selskabet. da han tiltrådte, havde selskabet kun tabsgivende ak-
tiviteter og ingen aktiver. scotialight ejede ikke immaterialretlighederne til lysmasterne. sel-
skabet bestod i realiteten alene af en god ide. selskabet havde ikke et færdigt produkt, og
fremgangsmåden ved udarbejdelse og konstruktion af lysmasterne var ikke hensigtsmæssig.
han havde ikke kendskab til enrico arduinos krav mod selskabet.
det ville kræve et stort kapitaltilskud, hvis selskabet skulle overleve. det var imidlertid ikke
muligt at tiltrække nye investorer til scotialight, da risikoen og de generelle økonomiske
uklarheder var for store. de oprettede derfor det nye selskab scotia a/s. det nye selskab
overtog det tabsgivende projekt i abu dhabi. det var vigtigt at færdiggøre projektet, da man
alternativt ville miste fodfæstet på et vigtigt og voksende marked.
de lysmaster, som scotia a/s efterfølgende solgte til saudi arabien, var ikke identisk med
dem, der blev solgt i scotialight. det var et andet produkt, hvilket tog omkring 6 måneder at
udvikle. kontrakten med saudi arabien viste sig også at være tabsgivende.
da det tabsgivende projekt og forpligtelserne i forbindelse med abu dhabi kontrakten var
overført, var scotialight solvent, og man valgte derfor at lade selskabet træde i frivillig likvi-
dation.
morten krath har forklaret blandt andet, at han er programmør og ejer et it-firma. han har
tidligere beskæftiget sig med teaterbranchen, hvor han udviklede scenebelysning. det var
herigennem, at han kom i kontakt med steven robert scott.
                                                - 14 -
han syntes ideen med soldrevne lysmaster var interessant og deltog i scotialight som an-
partshaver via hans selskab krath trading aps. han var derudover medlem af bestyrelsen.
han var ikke en del af selskabets daglige drift.
i maj 2014 var økonomien i scotialight meget dårlig, og alle kapitalejere fik forelagt mulighe-
den for at indskyde yderligere kapital i selskabet. enrico arduino og alexander schuch afvi-
ste at indskyde yderligere midler. han og de mindre kapitalejere var interesseret i at investe-
re yderligere i selskabet, men han havde kun få likvide midler.
gorm wilhelm teichert var interesseret i at investere i ideen, men ikke i selskabet. anparts-
haverne traf derfor beslutning om likvidation af selskabet. han var ikke bekendt med, at en-
rico arduino skulle have et krav mod scotialight. han var kapitalejer og bestyrelsesmedlem i
det nystiftede scotia a/s, men deltog ikke i den daglige drift.
eivind kierulf aas, har forklaret blandt andet, at han er svoger til steven robert scott. han
havde tidligere investeret i det første scotia a/s, der gik konkurs, hvorved han led et stort
økonomisk tab. på trods heraf var han interesseret i at deltage i det nystiftede scotialight.
han var bestyrelsesmedlem i selskabet.
han var ikke involveret i udarbejdelsen af enrico arduinos kontrakt eller i hans afsked. han
havde kendskab til, at der var indgået en aftale om konsulenthonorar til enrico arduino. der
var tillige aftaler om honorar til alexander schuch og robert steven scott. han havde dog
ikke kendskab til, hvad parterne fik udbetalt i henhold hertil.
han deltog på bestyrelsesmødet i maj 2014. han kan ikke erindre de præcise omstændighe-
der, men enrico arduino nævnte, at han ikke kunne fortsætte uden penge. det fremgik ikke
af selskabets regnskab, at der skulle være kreditorer, der ville lide tab ved en likvidation. det
var kapitalejerne, der traf beslutning om, at selskabet skulle træde i frivillig likvidation.
lino ferla har forklaret blandt andet, at han er ingeniør, forretningsforbindelse og ven af en-
rico arduino. han arbejdede på kontrakten om levering af lysmaster til abu dhabi. hans
                                               - 15 -
primære arbejdsopgave bestod i ændring af prototypen, således at det var praktisk muligt at
afsende lysmasterne til abu dhabi. han blev ikke aflønnet af deltys for konsulentarbejdet.
samarbejdsaftalen var udarbejdet således, at han alene ville modtage honorar, hvis alt gik
godt. han transformerede prototypen, således at den kunne produceres industrielt. han var
ikke involveret i de administrative eller økonomiske aspekter ved opfyldelse af kontrakten
med abu dhabi.
det er hans umiddelbare vurdering, at der var 10-15 % profit pr. mast, når man fratrak pro-
duktionsomkostningerne. han havde kendskab til profit på produktionsdelen, men er ikke
bekendt med, om kontrakten med saudi arabien samlet set gav profit.
i begyndelsen af maj 2014 blev han kontaktet af enrico arduino, der meddelte, at han var
blevet fyret af steven robert scott. dette var almindelig kendt af deres forretningsforbindel-
ser heriblandt mr. branca fra top glass.
statsautoriseret revisor, leif tomasson, har forklaret blandt andet, at han har været revisor
for steven robert scott i ca. 18 år. han har fungeret som scotialights revisor fra stiftelsen af
selskabet. han er ikke revisor for de øvrige bestyrelsesmedlemmer, men kender dem igen-
nem selskabet.
han forestod bogføringen i selskabet og havde derfor et indgående kendskab til scotialights
økonomi. han blev kontaktet af selskabet og anmodet om at udforme en vurderingsberet-
ning i forbindelse med en planlagt kapitalforhøjelse i selskabet. han kan vedstå sig den vur-
deringsberetning, der er dateret 19. juni 2013. han var i kontakt med kapitalejerne, der vur-
derede størrelsen på vederlaget, hvilket for ham fremstod som fornuftigt værdiansat. der var
tale om et vederlag aftalt mellem uafhængige parter, og han havde derfor ingen indvendin-
ger. han var hverken i besiddelse af prototyper eller tegninger i forbindelse med vurde-
ringsberetningens udformning. dette er helt sædvanligt. apportindskuddet var ikke gen-
nemført på det tidspunkt, hvor han udfærdiget vurderingsberetningen.
                                                - 16 -
han modtog i januar 2014 oplysninger om, at apportindskuddet aldrig blev gennemført. det-
te er årsagen til, at værdierne ikke fremgår af regnskabet. regnskabet blev efterfølgende
godkendt af selskabets ledelse i uændret form.
i forbindelse med stiftelsen af scotia a/s og indskud af immaterialretlighederne blev han på
ny anmodet om at udforme en vurderingsberetning. han kan vedstå sig revisorerklæringen
af 5. september 2014. scotia a/s overtog aktiviteten i scotialight. dette indebar forpligtelser-
ne ved abu dhabi kontakten og den øvrige udviklingsaktivitet på lysmasterne i selskabet.
der var ikke indgået aftale med saudi arabien på daværende tidspunkt, men der havde væ-
ret drøftelser mellem parterne om en fremtidig kontrakt.
han kan vedstå sig skrivelsen til advokat rasmus schmidt af 21. februar 2017. der var store
omkostninger ved færdiggørelse af abu dhabi projektet, ligesom administrationsomkost-
ninger på 1,4 mio. kr. ikke er medregnet i vurderingen af turnover. hverken kontrakten med
abu dhabi eller saudi arabien medførte egentlig profit.
det er hans vurdering, at værdien af scotialight var negativ. selskabet havde ikke på davæ-
rende tidspunkt midler til at betale det af enrico arduino rejste krav. scotialight har efter
overdragelse af aktiviteten til scotia a/s betalt alle kendte kreditorer, hvis krav er godkendt
af ledelsen. på nuværende tidspunkt har alle kendte kreditorer modtaget fuld betaling med
undtagelse af deltys. betaling af kreditorerne skete med indtjeningen på saudi arabien kon-
trakten. der er dermed på nuværende tidspunkt ingen kreditorer i likvidationsboet. hverken
alexander schuch eller steven robert scott har fremsat krav om betaling af konsulenthono-
rar.
parternes synspunkter
for sagsøger, deltys s.r.l., er der i det væsentlige procederet i overensstemmelse med på-
standsdokumentet af 9. januar 2018, hvoraf fremgår bl.a.:
       ”2.1  ad ansvarsgrundlaget for sagsøgte 1)
                                                  - 17 -
     sagsøgte 1) er kontraktpart i den konsulentaftale, som er indgået med sagsøger
     vedrørende levering af konsulentydelser og er på dette grundlag pligtig at betale
     til sagsøger et beløb svarende til det honorar som sagsøger ifølge kontrakten har
     krav på samt på refusion af afholdte udlæg
     sagsøgte har misligholdt parternes aftale ved ikke at betale det månedlige konsu-
     lenthonorar til sagsøger for udførte konsulentydelser i perioden juli 2013 – april
     2014.
     sagsøger ophævede samarbejdet den 3. maj 2014 på grund af sagsøgtes betalings-
     misligholdelse. sagsøger har ifølge aftalen pkt. 9.1 … krav på 12 måneders opsigel-
     sesvarsel, hvorfor sagsøgte gør et krav gældende svarende til honoraret i perioden
     indtil aftalen kunne have været opsagt med det kontraktmæssige varsel.
     sagsøgte 1) har ikke forud for nærværende tvist reklameret over sagsøgers arbejde
     eller gjort gældende, at sagsøger skulle have misligholdt sine forpligtelser i hen-
     hold til konsulentaftalen.
     sagsøgte har da heller ikke fremlagt nogen dokumentation for reklamation af no-
     gen art over sagsøgers arbejde som konsulent.
     …
     aftalen er konciperet alene af sagsøgtes advokat og såfremt partsangivelsen findes
     at være uklar må koncipisten bærer risikoen herfor. dette kan ikke komme sagsø-
     ger til skade, jfr. princippet i koncipistreglen.
2.2. ad de sagsøgte 2) – 5)’s erstatningsansvar
     sagsøger gør gældende, at sagsøgte 2) – 5) har handlet ansvarspådragende som le-
     delsesmedlemmer i selskabet scotialight aps og er erstatningspligtige efter sel-
     skabslovens § 361
        a) ved i sommeren 2014 at have truffet beslutningen og gennemført en beslut-
             ning om at overdrage uden vederlag samtlige selskabets bogførte aktiver til et
             nyt selskab med den konsekvens at mindst én kapitalejere samt tredjemand
             har lidt et større tab.
             følgende fremgår af revisors erklæring …:
             ”i forbindelse med, at dele af investorkredsen i scotialight aps vurderede, at der var
             behov for tilførsel af yderligere likviditet til afslutning af eksisterende projekter, blev
             det i eftersommeren 2014 besluttet at overføre aktiviteten i scotialight aps til det
             nystiftede selskab scotia a/s. overførslen blev gennemført med virkning pr. 1/9
             2014.”
             det fremgår af årsrapporten 2014 …, at selskabet pr. 31.12.2014 var tømt for
             aktiver.
             det kan således lægges til grund, at samtlige aktiver blev overdraget til det
             nystiftede selskab scotia a/s primo september 2014.
                                      - 18 -
b) ved i september 2014 at have overdraget – ligeledes uden vederlag – alle sel-
   skabets eksisterende kundekontrakter til det nystiftede scotia a/s:
   af [revisors erklæring af 21. februar 2017] … fremgår:
   ”ved overførslen overtog scotia a/s alle aktiver og alle forpligtelser til at gennemfø-
   re de eksisterende projekter fra scotialight aps. der blev ikke ydet et kontant veder-
   lag.”
   det fremgår videre af revisors erklæring …:
   ”baggrunden for at der ikke blev ydet et kontant vederlag var, som vi blev oriente-
   ret, at indtjeningen på de igangværende projekter ikke dækkede omkostningen ved
   færdiggørelsen og leveringen af projekterne, herunder en normal aflønning af det ar-
   bejde, som selskabsdeltagerne udførte for selskabet.”
   ledelsen og revisor anvender en yderst usædvanlig værdiansættelsesmeto-
   de, idet selskabets aktiver er værdisat efter selskabets fremtidige indtje-
   ningspotentiale og ikke for eksempel efter deres reelle værdi.
   de oplyste tal om indtjening understøtter på ingen måde revisors udtalelser,
   idet det ses, at kontrakterne gav et langt højere overskud før adm. omkost-
   ninger i 2014 end i 2015, hvor de blev videreført af det nye selskab.
   ledelsens og revisors forklaringer om, hvorfor det var nødvendigt at overfø-
   re aktiver og kontrakter til et nyt selskab savner mening.
   ved overdragelsen af såvel bogførte aktiver som af kundekontrakter blev
   selskabets kapitalandele helt værdiløse og selskabet ude af stand til at hono-
   rere sine forpligtelser overfor blandt andet sagsøger, der havde et betydeligt
   tilgodehavende hos selskabet for udførte konsulentydelser.
   det gøres derfor gældende, at ledelsen ved gennem disse dispositioner for-
   sætligt har forringet selskabets økonomiske situation i en sådan grad, at sel-
   skabet formentligt er blevet insolvent ved dispositionerne til skade for navn-
   lig én eller flere kapitalejere, herunder sagsøger, samt for visse kreditorer.
c) ved at have foretaget overdragelserne af selskabets aktiver og kundekon-
   trakter på usædvanlige vilkår og uden at iagttage arm’s lenght princippet for
   dispositioner mellem selskab og reelle/legale ejere.
   det bemærkes hertil, at overdragelserne er sket til et selskab stiftet med sag-
   søgte 2) og sagsøgte 5) som reelle ejere, jfr. [stiftelsesdokumentet for scotia
   a/s] og [udskrift fra erhvervsstyrelsen af 23. november 2017 vedrørende
   studio steven scott aps] og [udskrift fra erhvervsstyrelsen af 23. november
   2017].
   herved kan det lægges til grund, at der derigennem er disponeret på en
   måde, som er egnet til at skaffe én kapitalejer og andre en utilbørlig fordel
   på de øvrige kapitalejeres bekostning.
                                    - 19 -
   det bemærkes, at sagsøgte 2) på overdragelsestidspunktet var kapitalejer
   med 50% af kapitalen gennem sit selskab sagsøgte 6), bestyrelsesformand og
   tidligere direktør i scotialight, jfr. [udskrift fra erhvervsstyrelsen af 1. okto-
   ber 2016 vedrørende scotialight aps under frivillig likvidation].
   sagsøgte 5) var på overdragelsestidspunktet endnu ikke officielt indtrådt i
   direktionen i scotialight, idet dette først registreres med virkning pr.
   30.01.2015 …, men sagsøgte 5) er som efterfølgende direktør i selskabet med
   til at efterkomme generalforsamlingsbeslutninger, som strider imod sel-
   skabsloven og imod selskabets vedtægter, herunder blandt andet beslutnin-
   gen om at lade scotialight opløse ved en frivillig likvidation, særligt henset
   til at sagsøgte 5) er medejer af det nystiftede selskab, der har overtaget samt-
   lige aktiver og aktiviteter fra scotialight. sagsøgte 5) nævnes i øvrigt på sco-
   tialights hjemmeside allerede den 5. september 2014, hvor det oplyses at
   sagsøgte 5) sammen med de sagsøgte 2), 3) og 4) vil indtræde i bestyrelsen i
   det nye selskab. dette skaber en formodning for, at sagsøgte 5) allerede de
   facto var involveret i driften i scotialight forud for registreringen som direk-
   tør pr. 30.01.2015.
   det bemærkes i øvrigt, at scotialight ses at være uden officiel direktion i pe-
   rioden mellem den 03.05.2014 og den 30.01.2015, men at dette ikke udeluk-
   ker at der har været en de facto direktion.
   for så vidt angår sagsøgte 4) var denne på overdragelsestidspunktet udover
   at være bestyrelsesmedlem også kapitalejere i scotialight med 5-9,99%, jfr.
   [udskrift fra erhvervsstyrelsens af 1. oktober 2016 vedrørende scotialight
   aps under frivillig likvidation], igennem sit selskab krath trading aps, jfr.
   [udskrift fra erhvervsstyrelsen af 23. november 2017].
d) ved som ledelsesmedlemmer forsætligt at have afholde flere generalforsam-
   linger, herunder generalforsamling om selskabets opløsning uden at over-
   holde reglerne i selskabsloven og i selskabets vedtægter vedrørende indkal-
   delse af samtlige kapitalejere. samt for sagsøgte 5)’s vedkommende at efter-
   komme en afgørelse om opløsning, som sagsøgte 5) som direktør vidste ikke
   var blevet til i overensstemmelse med reglerne. sagsøgte 5)’s ansvar skærpes
   af den omstændighed, at sagsøgte 5) gennem sit selskab luxwise aps opnår
   en utilbørlig fordel gennem de dispositioner, som er truffet af generalfor-
   samlingen uden iagttagelse af reglerne i selskabsloven og i vedtægterne.
   opmærksomheden henledes navnlig på, at sagsøger repræsenteret ved den
   tegningsberettigede, enrico arduino, den 14. maj 2014 havde givet fuldmagt
   til en dansk advokat, cristiano rossi, til at modtage indkaldelse til general-
   forsamlinger og til at deltage og stemme på sagsøgers vegne, … hvilket blev
   meddelt selskabet den 15. maj 2014.
   uanset denne fuldmagt er hverken advokat rossi eller sagsøger blevet ind-
   kaldt til generalforsamlingerne afholdt henholdsvis den 10.06.2014,
   01.04.2015 og 14.09.2015, jfr. [advokat thomas weitemeyers skrivelse af 19.
   december 2014 og advokat p. r. meurs-gerkens skrivelse af 14. december
   2015].
                                        - 20 -
       alligevel er det angivet i referatet fra generalforsamlingen den 10.06.2014 …
       – i strid med sandheden – at dirigent steven robert scott ”… konstaterede, at
       hele selskabskapitalen var repræsenteret og med alle de tilstedeværendes tilslutning
       erklærede generalforsamlingen for lovlig og beslutningsdygtig i enhver henseende.”
       det gøres gældende, at de sagsøgte 2) – 5) bevidst har undladt at indkalde
       sagsøger til samtlige generalforsamlinger afholdt efter den 03.05.2014 for
       derigennem at kunne disponere til fordel for én eller flere kapitalejere og til
       skade for sagsøger og for kapitalselskabet.
  e) ved at træffe beslutning om opløsning af selskabet uden at indkalde endsige
       på nogen måde informere sagsøger herom.
       de sagsøgte har herved handlet dybt illoyalt overfor sagsøger.
       det bemærkes i øvrigt om den frivillige likvidation, at denne procedure for-
       udsætter at selskabet er solvent og at kravene herfor muligvis ikke er over-
       holdt. selskabet har nu været registreret i frivillig likvidation i 2 år uden at
       fremlægge et likvidationsregnskab. det giver ikke mening at trække opløs-
       ningen ud i flere år, hvis selskabet var solvent på tidspunktet for meddelel-
       sen til erhvervsstyrelsen om den frivillige likvidation.
  f)   ved at være ansvarlig for en mangelfuld bogføring af blandt andet sagsøgers
       apportindskud.
       sagsøgers apportindskud på 1.260.000 kr. fremgår ikke af regnskabet som et
       apportindskud, men som en gældskonvertering, jfr. [årsrapporten for 2014].
  g) ved mod bedrevidende at have foretaget en forkert og illoyal registrering i
       cvr af sagsøgers ejerskab til ca. 28 % af kapitalen i selskabet og fortsat ikke
       have berigtiget den forkerte registrering.
       det ses af [udskrift fra erhvervsstyrelsen af 1. oktober 2016 vedrørende sco-
       tialight aps under frivillig likvidation], at ejerskabet er registreret i quadrys
       evolution’s navn og ikke i deltys navn til trods for at alle de underliggende
       kontraktdokumenter er indgået i deltys’ navn. som tidligere anført er
       quadrys evolution et italiensk selskab, som nu er ophørt og som det aldrig
       har været drøftet skulle være kapitalejer i scotialight.
individuel bedømmelse af de enkelte ledelsesmedlemmers ansvar
for så vidt angår de enkelte ledelsesmedlemmers individuelle ansvar skal følgende
bemærkes:
-    sagsøgte 2, steven robert scott, var bestyrelsesmedlem fra stiftelse den
     21.11.2012 og frem til beslutningen om den frivillige likvidation den 14.09.2015.
     steven robert scott har således siddet i bestyrelsen på tidspunktet for beslut-
     ningen om overdragelsen af samtlige selskabets aktiver samt på tidspunktet
     for beslutningen om frivillig likvidation.
                                           - 21 -
   -   sagsøgte 3, eivind kierulf aas, var ligeledes bestyrelsesmedlem fra stiftelse
       den 21.11.2012 og frem til datoen for [den] frivillig[e] likvidation … den
       14.09.2015. eivind kjerulf aas har således også siddet i bestyrelsen på tids-
       punktet for de omstridte dispositioner.
   -   sagsøgte 4, morten krath, var bestyrelsesmedlem ad to omgange. første gang
       fra stiftelsen og til den 29.07.2013. herefter fra 30.09.2013 og til 14.09.2015. mor-
       ten krath har således også siddet i bestyrelsen på tidspunktet for de omstridte
       dispositioner.
   -   sagsøgte 5, gorm wilhelm teichert, var adm. direktør fra 30.01.2015 og frem
       til datoen for den frivillige likvidation og medstifter af scotia gennem sit sel-
       skab, luxwise aps …
3. ad sagsøgtes 2)’s erstatningsansvar som likvidator
   det gøres gældende,
   at     steven robert scott i sin egenskab af likvidator har handlet ansvarspådrag-
          ende overfor deltys ved at tilsidesætte sine forpligtelser efter selskabslovens
          § 221, stk. 1, herunder ved at undlade at give meddelelse til deltys om likvi-
          dationen,
   at     steven robert scott var fuldt ud vidende om, at deltys er kreditor i selska-
          bet, idet deltys har et krav på konsulenthonorarer, som selskabet ikke har
          betalt,
4. ad sagsøgte 6)’s erstatningsansvar
   det gøres gældende,
   at     studio steven scott i sin egenskab af kapitalejer i såvel scotialight aps som i
          scotia a/s har handlet ansvarspådragende ved at drage nytte af fordel opnå-
          et på utilbørlig måde på de øvrige kapitalejeres bekostning,
   at     studio steven scott var fuldt ud vidende om, at selskabet scotialight aps
          herved reelt blev tømt for aktiver og angiveligt insolvent,
   at     studio scott derfor skal dømmes til at være solidarisk ansvarlig for det tab,
          som deltys herved har lidt.
5. de sagsøgtes indsigelse om misligholdelse
   det bestrides, at sagsøger skulle have misligholdt såvel aftalen om apportindskud
   som konsulentaftalen.
   de sagsøgte har ikke trods opfordret hertil redegjort for eller på nogen måde do-
   kumenteret de påståede misligholdelser.
   bevisbyrden herfor påhviler de sagsøgte og denne er ikke løftet.”
                                                   - 22 -
for sagsøgte, scotialight aps under frivillig likvidation, steven robert scott, eivind kierulf
aas, morten krath, gorm wilhelm teichert og studio steven scott aps, er der i det væsent-
lige procederet i overensstemmelse med påstandsdokumentet af 9. januar 2018, hvoraf frem-
går bl.a.:
      ”formalitet
      …
      4.    deltys' og enrico arduinos anmeldelse den 14. december 2015 … blev afvist den
            21. december 2015 … fristen på fire uger til at indbringe sagen for skifteretten er
            derfor for længst udløbet, og kravet over for scotialight er derfor fortabt, jf. sel-
            skabslovens § 221, stk. 3.
      …
      de sagsøgtes påståede ansvar
      6.    der er intet grundlag for at statuere ansvar over for de sagsøgte i sagen.
      7.    der er ikke sket ansvarspådragende overdragelser i strid med arms-length prin-
            cippet. de sagsøgte har heller ikke handlet illoyalt eller utilbørligt, og deltys har
            ikke lidt noget tab i sagen.
      8.    selv hvis der var, forudsætter betaling af honorarkravet under konsulentaftalen, at
            der er leveret en modydelse, hvilket ikke er tilfældet. selv hvis der bestod en beta-
            lingsforpligtelse i henhold til konsulentaftalen, hvilket bestrides, ville en sådan
            forpligtelse alene påhvile scotialight som part i konsulentaftalen.
      9.    der er ingen beviser eller indikationer på, at sagsøgte 2) - 6) individuelt har hand-
            let ansvarspådragende og da slet ikke i en sådan grad, at det kan medføre ansvars-
            gennembrud. dette gælder både for så vidt angår deltys' betalingspåstand, men
            også for så vidt angår anerkendelsespåstandene om ansvar.
      10.   gorm wilhelm teichert indtrådte først i ledelsen den 30. januar 2015 …, hvor den
            påståede misligholdelse af konsulentaftalen allerede havde fundet sted. han kan
            derfor under alle omstændigheder ikke holdes ansvarlig for denne del af deltys'
            krav.
      11.   de fremsatte krav er under alle omstændigheder helt eller delvist bortfaldet som
            følge af udvist retsfortabende passivitet og/eller forældelse.
      den reelle baggrund for enrico arduino's fratræden
      12.   den reelle baggrund for enrico arduinos fratræden som konsulent og ledelses-
            medlem er, at enrico arduino væsentligt misligholdte aftalen om apportindskud,
            konsulentaftalen og sit hverv som direktør i scotialight.
                                               - 23 -
13.    misligholdelserne bestod blandt andet i, at deltys ikke levede op til nogen af de
       forpligtelser, som fulgte af pkt. 2.1-2.4 i aftalen om apportindskud, herunder at sik-
       re en aftale med selskabet topglas … eftersom deltys ikke opfyldte de betingelser
       for at erhverve anparter i scotialight, som fremgik af aftalen om apportindskud, er
       deltys' ret til anparterne bortfaldet. det blev deltys også oplyst om ved brev af 21.
       maj 2014 …
14.    efter enrico arduinos fratræden kunne de sagsøgte til deres store overraskelse
       konstatere, at enrico arduino, uden de sagsøgtes viden og uden bemyndigelse her-
       til, havde stiftet betydelig gæld, og at scotialight var i misligholdelse af aftaler, som
       enrico arduino – også uden bemyndigelse – havde indgået uden de sagsøgtes vi-
       den. disse forhold udgør væsentlig misligholdelse af konsulentaftalen og enrico
       arduinos hverv som administrerende direktør generelt.
15.    på trods af opfordring … hertil, har deltys ikke dokumenteret endsige sandsynlig-
       gjort, at der er sket levering under konsulentaftalen og aftalen om apportindskud.
       retten kan derfor lægge til grund, at det ikke er tilfældet.
16.    enrico arduino har tilsyneladende haft sin egen agenda med at starte sin egen
       virksomhed i direkte konkurrence med scotialight. de sagsøgte har kendskab til, at
       enrico arduino uden de sagsøgtes viden selv forsøgte at indgå samarbejde med
       selskabet solar one, som var scotialights kunde … denne konkurrence var i strid
       med konsulentsaftalens pkt. 3.2. og 8.1, markedsføringslovens §§ 1 og 19 og i øvrigt
       med den generelle loyalitetsforpligtelse, som påhvilede enrico arduino overfor
       scotialight.
17.    deltys har heller ikke ønsket at medvirke til oplysning af denne del af sagen …,
       hvilket skal tillægges processuel skadevirkning.
18.    de sagsøgte har lidt betydelige tab som følge af de væsentlige misligholdelser, og
       de sagsøgte opretholder derfor det udtrykkelige forbehold for at rejse krav om til-
       bagelevering af anparter, erstatning, tort og vederlag mod deltys og/eller enrico
       arduino.
scotialight aps og scotia a/s
19.    konsekvensen af enrico arduinos adskillige væsentlige misligholdelser var, at
       scotialight blev efterladt i en forfatning, hvor det var stærkt tvivlsomt, om selska-
       bet kunne overleve. eksempelvis nægtede en nøgleleverandør at levere en betyde-
       lig forsendelse som følge scotialights manglende betaling af leverandørens tilgo-
       dehavende.
20.    det stod hurtigt klart, at scotialight på grund af denne betydelige gæld, og fordi de
       aftaler, som enrico arduino havde indgået, var tabsgivende, ikke ville kunne fort-
       sætte.
21.    scotia a/s overtog mere gæld end aktiver fra scotialight, hvilket bekræftes af sco-
       tialights revisor, leif tomassen … dette er baggrunden for, at scotialight blev ta-
       get under frivillig likvidation og ikke konkurs.
                                                 - 24 -
     22.   det er ikke korrekt, at der uretmæssigt er ført ip rettigheder ud af scotialight til
           fordel for scotia a/s, hvilket synes at være deltys' opfattelse. de ip rettigheder,
           som scotialight anvendte i sin virksomhed, tilhørte ikke scotialight. de tilhørte
           steven scott og hans selskab studio steven scott aps, og scotialight anvendte ip
           rettighederne i henhold til en licensaftale … i overensstemmelse hermed fremgår
           det også af stiftelsesdokument for scotia a/s … og vurderingsrapport [af 5. sep-
           tember 2014], at studio steven scott aps tegnede aktiver i scotia a/s ved indskud
           af ip rettigheder tilhørende studio steven scott aps.
     23.   enrico arduino blev ved flere fysiske møder i milano tilbudt at deltage i scotia
           a/s, men det ønskede han ikke. dette var antageligt i erkendelse af, at selskabet
           overtog gæld og ikke aktiver.
     24.   de sagsøgte er ikke længere involveret i scotia a/s, idet der er sket ændring af
           ejerkreds og ledelse.
     likvidation af scotialight
     25.   beslutningen om likvidation blev truffet af generalforsamlingen og ikke af selska-
           bets ledelse, hvorfor de sagsøgte 2-5 ikke kan holdes ansvarlige for beslutningen.
     26.   det er ikke korrekt, at beslutningen om frivillig likvidation af scotialight var i strid
           med selskabsloven og/eller selskabets vedtægter.
     27.   beslutning om likvidation krævede alene simpelt flertal, jf. selskabslovens § 217.
           selv hvis deltys havde ankomst til anparter i scotia light, hvilket bestrides, og selv
           hvis deltys havde deltaget i generalforsamlingen, ville beslutningen om likvidati-
           on af scotialight alligevel være blevet truffet med fornødent flertal. der er derfor
           ikke årsagssammenhæng mellem deltys' manglende deltagelse i generalforsamlin-
           ger og de krav, som nu rejses.
     28.   under alle omstændigheder er deltys afskåret fra nu at fremkomme med indsigel-
           ser mod beslutningens gyldighed, idet der ikke rettidigt er anlagt sag herom, jf.
           selskabslovens § 109, stk. 2.
sø- og handelsrettens begrundelse og resultat
kravet mod scotialight aps under frivillig likvidation
deltys og scotialight indgik den 30. juli 2013 aftale om, at deltys mod et apportindskud for
en samlet værdi af 161.000 eur erhvervede ca. 30 % pct. af kapitalandelene i scotialight.
samme dag indgik deltys og scotialight en konsulentaftale, hvorefter direktøren i deltys,
enrico arduino, med virkning fra 1. juni 2013 blev antaget som konsulent for scotialight.
                                               - 25 -
ifølge konsulentaftalen skulle enrico arduino hovedsageligt varetage opgaven som admini-
strerende direktør og teknisk direktør i scotialight. deltys var i henhold til konsulentaftalen
berettiget til et månedligt honorar på henholdsvis 6.000 eur i 2013 og 10.000 eur i 2014
samt til refundering af eventuelt afholdte udgifter i forbindelse med udførelsen af hvervet.
konsulentaftalen var underlagt en opsigelsesperiode på 12 måneder fra udgangen af en må-
ned, dog således at aftalen kunne ophæves uden varsel ved en af parternes væsentlige mis-
ligholdelse af aftalen.
enrico arduino indtrådte i direktionen og bestyrelsen for scotialight den 30. juli 2013.
parterne er enige om, at samarbejdet mellem deltys og scotialight ophørte efter et bestyrel-
sesmøde primo maj 2014, og at enrico arduino udtrådte af direktionen og bestyrelsen for
scotialight umiddelbart herefter. der er endvidere enighed om, at scotialight forud for sam-
arbejdets ophør hverken havde betalt konsulenthonorar til deltys i perioden juli 2013 til april
2014 eller havde refunderet afholdte udgifterne faktureret af deltys henholdsvis den 21. fe-
bruar 2014 og den 11. april 2014 i henhold til konsulentaftalen.
den 19. december 2014 fremsatte deltys et krav på konsulenthonorar og afholdte udgifter
svarende til påstandsbeløbet over for scotialights advokat thomas weitemeyer.
scotialight trådte den 14. september 2015 i frivillig likvidation.
den 14. december 2015 fremsatte deltys kravet svarende til påstandsbeløbet over for scotia-
lights likvidator steven robert scott. kravet blev ved brev af 21. december 2015 afvist som
ubegrundet og bortfaldet ved passivitet af advokat thomas weitemeyer for likvidationsboet.
først den 14. oktober 2016 anlagde deltys sag mod scotialight om kravet svarende til på-
standsbeløbet. da deltys således ikke inden for 4 uger fra afvisningen har indbragt spørgs-
målet for skifteretten, finder retten, at deltys’ krav mod scotialight, således som sagen er
procederet, er prækluderet efter selskabslovens § 221, stk. 3. det forhold, at kravet på vegne
af likvidationsboet er afvist af advokat thomas weitemeyer, som i hvert fald siden udarbej-
                                                 - 26 -
delsen af apportindskuds- og konsulentaftalen i 2013 har været advokat for selskabet, og
som deltys tidligere har rettet henvendelse til vedrørende kravet, og ikke af likvidator,
steven robert scott, personligt, kan ikke føre til et andet resultat.
retten finder herefter, at scotialight aps under frivillig likvidation skal frifindes.
kravet mod steven robert scott, eivind kierulf aas, morten krath, gorm wilhelm teichert
og studio steven scott aps
det krav, som deltys har rejst mod ledelsen og kapitalejerne i scotialight, støttes på de er-
statningsretlige regler i selskabslovens §§ 361 og 362. deltys har til støtte for sit erstatnings-
krav navnlig anført, at de sagsøgte har handlet ansvarspådragende ved at overføre alle akti-
viteter fra scotialight til scotia a/s og ved at lade scotialight træde i frivillig likvidation.
enrico arduino har forklaret, at scotialight, mens han var tilknyttet selskabet, var insolvent.
steven robert scott, gorm wilhelm teichert og revisor leif tomasson har samstemmende
forklaret, at scotialight på tidspunktet for aktivitetsoverdragelsen var insolvent, at selskabets
eneste reelle aktiv var en kontrakt med bmtc om levering af 263 solcelledrevne lysmaster til
abu dhabi til en værdi af 549.407 eur, og at denne kontrakt i realiteten var tabsgivende for
selskabet. gorm wilhelm teichert og morten krath har forklaret, at der for, at aktiviteterne i
scotialight kunne fortsætte, skulle tilføres yderligere kapital fra eksterne investorer, hvilket
alene var muligt i et nyt selskab på grund af forholdene i scotialight.
på denne baggrund og under hensyn til bevisførelsen i øvrigt findes det ikke godtgjort, at
beslutningen om at overføre aktiviteterne til scotia a/s og værdifastsættelsen i forbindelse
hermed eller beslutningen om at lade scotialight træde i frivillig likvidation har tilføjet del-
tys skade, og de sagsøgte skal derfor have medhold i den nedlagte påstand om frifindelse.
henset til sagens værdi, udfald, omfang og varighed fastsættes sagsomkostningerne til i alt
70.000 kr. til dækning af de sagsøgtes samlede rimelige advokatomkostninger.
                                        thi kendes for ret:
                                                 - 27 -
scotialight aps under frivillig likvidation, steven robert scott, eivind kierulf aas, morten
krath, gorm wilhelm teichert og studio steven scott aps frifindes.
deltys s.r.l skal inden 14 dage betale 70.000 kr. i sagsomkostninger til scotialight aps under
frivillig likvidation, steven robert scott, eivind kierulf aas, morten krath, gorm wilhelm
teichert og studio steven scott aps. beløbet forrentes efter rentelovens § 8 a.
per palludan                          lise krüger andersen               torben peter qvist
                                              (sign.)
                                          ___ ___ ___
                                udskriftens rigtighed bekræftes
                                   sø- og handelsretten, den